CELEX: 62013CN0066
Language: fi
Date: 2013-02-08 00:00:00
Title: Asia C-66/13: Ennakkoratkaisupyyntö, jonka Consiglio di Stato (Italia) on esittänyt 8.2.2013 — Green Network SpA v. Autorità per l’energia elettrica e il gas

25.5.2013   
            
            
               FI
            
            
               Euroopan unionin virallinen lehti
            
            
               C 147/6
            
         Ennakkoratkaisupyyntö, jonka Consiglio di Stato (Italia) on esittänyt 8.2.2013 — Green Network SpA v. Autorità per l’energia elettrica e il gas
   (Asia C-66/13)
   2013/C 147/10
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Valittaja: Green Network SpA
   
      Vastapuoli: Autorità per l’energia elettrica e il gas
   
      Ennakkoratkaisukysymykset
   
   
               1)
            
            
               Estääkö kansallinen oikeussääntö (vuoden 2003 asetuksen nro 387 20 §:n 3 momentti) SEUT 3 artiklan 2 kohdan ja SEUT 216 artiklan oikean soveltamisen — niiden mukaan unionilla on yksinomainen toimivalta tehdä kansainvälinen sopimus, kun sopimuksen tekemisestä on säädetty unionin säädöksessä tai kun tämä on välttämätöntä, jotta unioni voi käyttää sisäistä toimivaltaansa, tai siltä osin kuin se voi vaikuttaa yhteisiin sääntöihin tai muuttaa niiden ulottuvuutta, mistä on kaksi seurausta eli toimivalta tehdä kolmansien valtioiden kanssa sopimuksia, jotka vaikuttavat yhteisiin sääntöihin tai muuttavat niiden ulottuvuutta tai jotka (vaikuttavat) alaan, jota säännellään tyhjentävästi yhteisön lainsäädännöllä ja joka kuuluu unionin yksinomaiseen toimivaltaan, keskittyy unionille itselleen ja sama toimivalta ei kuulu enää erikseen eikä yhdessä jäsenvaltioille — ja edellä mainitun direktiivin 2001/77/EY 5 artiklan soveltamisen, kun tässä kansallisessa oikeussäännössä asetetaan kolmansien valtioiden antamien alkuperätakuiden tunnustamisen edellytykseksi se, että Italian valtion ja kolmannen valtion välillä tehdään sitä koskeva kansainvälinen sopimus?
            
         
               2)
            
            
               Estääkö edellä mainittu kansallinen lainsäädäntö merkittävästi edellä mainittujen yhteisön oikeussääntöjen oikean soveltamisen siinä tapauksessa, että kolmas valtio on Sveitsin valaliitto, joka on sidoksissa Euroopan unioniin 22.7.1972 tehdyllä ja 1.1.1973 voimaan tulleella vapaakauppasopimuksella?
            
         
               3)
            
            
               Estääkö 11.11.1999 annetun ministeriön asetuksen 4 §:n 6 momentin kansallinen säännös edellä (i) kohdassa mainittujen yhteisön oikeussääntöjen oikean soveltamisen, kun sen mukaan tuotaessa sähköenergiaa Euroopan unioniin kuulumattomista maista hakemuksen hyväksyminen edellyttää sitä, että kansallisen siirtoverkon hallinnoijan ja vastaavan paikallisviranomaisen välillä tehdään sopimus, jossa määritetään tarvittavia selvityksiä koskevat yksityiskohtaiset säännöt?
            
         
               4)
            
            
               Estääkö edellä mainittu kansallinen lainsäädäntö edellä mainittujen yhteisön oikeussääntöjen oikean soveltamisen erityisesti silloin, kun 11.11.1999 annetun ministeriön asetuksen 4 §:n 6 momentissa tarkoitettu sopimus muodostuu vain hiljaisesti tehdystä sopimuksesta, jota ei ole koskaan julkistettu virallisissa asiakirjoissa ja josta on osoituksena pelkästään valittajan lausuma, jota tämä ei ole kyennyt täsmentämään?